РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/206-14

18. јул 2014. године

Б е о г р а д

З А П И С Н И К

23. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 18. ЈУЛА 2014. ГОДИНЕ

Седница је почела у 18.30 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Верољуб Арсић, Биљана Пантић Пиља, Катарина Ракић, Светислав Вукмирица, Војислав Вујић, заменик члана Одбора Петра Петровића, Жарко Обрадовић, Сузана Спасојевић, заменик члана Одбора Неђе Јовановића, Мирко Чикириз, Тања Томашевић Дамњановић, Балинт Пастор и Весна Бесаровић.

Седници нису присуствовали: Драган Николић, Александар Јаблановић, Весна Мартиновић, проф. др Јанко Веселиновић, као ни њихови заменици.

Седници су присуствовали: Зорана Михаловић, министарка грађевинарства, саобраћаја и инфраструктуре, Данијел Николић, шеф кабинета генералног секретара Владе Републике Србије и Александра Дамњановић, државни секретар Министарства грађевинарства, саобраћаја и инфраструктуре

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за просторно планирање, саобраћај, инфраструктуру и телекомуникације и Одбор за уставна питања и законодавство.

Пошто је председник Одбора прочитао дневни ред, Одбор је једногласно усвојио следећи:

Д н е в н и р е д :

1. Разматрање амандмана на Предлог закона о отклањању последица поплава у Републици Србији, који је поднео Одбор за просторно планирање, саобраћај, инфраструктуру и телекомуникације.

Прва тачка дневног реда. Разматрање амандмана на Предлог закона о отклањању последица поплава у Републици Србији, који је поднео Одбор за просторно планирање, саобраћај, инфраструктуру и телекомуникације.

Одбор је у складу са чланом 165. Пословника Народне скупштине размотрио амандман којим се после члана 12. додаје нови члан 13. Предлога закона о отклањању последица поплава у Републици Србији, који је поднео Одбор за просторно планирање, саобраћај, инфраструктуру и телекомуникације и сматра да је амандман у складу са Уставом и правним системом Републике Србије.

Одбор је једногласно донео одлуку.

За известиоца Одбора на седници Народне скупштине одређен је председник Одбора.

Седница је завршена у 18.40 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић